CELEX: 62016CA0405
Language: bg
Date: 2019-03-28 00:00:00
Title: Дело C-405/16 P: Решение на Съда (трети състав) от 28 март 2019 г. — Федерална република Германия/Комисия (Обжалване — Държавни помощи — Помощи, предоставяни с определени разпоредби от германския закон за възобновяемите енергийни източници, с изменения (Закон EEG от 2012 г.) — Помощ за производителите на електрическа енергия и допълнителна такса по Закона EEG за енергоемки потребители в намален размер — Решение, с което помощите се обявяват за отчасти несъвместими с вътрешния пазар — Понятие за „държавна помощ“ — Предимство — Държавни ресурси — Публичен контрол върху ресурсите — Мярка, която може да бъде приравнена на налог върху потреблението на електрическа енергия)

3.6.2019   
            
            
               BG
            
            
               Официален вестник на Европейския съюз
            
            
               C 187/3
            
         
      Решение на Съда (трети състав) от 28 март 2019 г. — Федерална република Германия/Комисия
      (Дело C-405/16 P) (1)
      
      (Обжалване - Държавни помощи - Помощи, предоставяни с определени разпоредби от германския закон за възобновяемите енергийни източници, с изменения (Закон EEG от 2012 г.) - Помощ за производителите на електрическа енергия и допълнителна такса по Закона EEG за енергоемки потребители в намален размер - Решение, с което помощите се обявяват за отчасти несъвместими с вътрешния пазар - Понятие за „държавна помощ“ - Предимство - Държавни ресурси - Публичен контрол върху ресурсите - Мярка, която може да бъде приравнена на налог върху потреблението на електрическа енергия)
      (2019/C 187/03)
      Език на производството: немски
      
         Страни
      
      
         Жалбоподател: Федерална република Германия (представители: T. Henze и R. Kanitz, подпомагани от T. Lübbig, Rechtsanwalt)
      
         Друга страна в производството: Европейска комисия (представители: K. Herrmann и T. Maxian Rusche)
      
         Диспозитив
      
      
                  1)
               
               
                  Отменя решението на Общия съд на Европейския съюз от 10 май 2016 г., Германия/Комисия (T-47/15, EU:T:2016:281).
               
            
                  2)
               
               
                  Отменя Решение (ЕС) 2015/1585 на Комисията от 25 ноември 2014 година относно схема за помощ SA 33995 (2013/C) (ex 2013/NN) [приведена в действие от Германия за подкрепа на електроенергия от възобновяеми източници и на енергоемки потребители].
               
            
                  3)
               
               
                  Осъжда Европейската комисия да заплати съдебните разноски както в производството по обжалване, така и в първоинстанционното производство.
               
            
         (1)  ОВ C 326, 5.9.2016 г.